[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Katrin Nyman-Metcalf: so\u0303navabadus on ka vabadus va\u0308ljendada negatiivset"}, {"text_idx": "#000004", "text": "So\u0303navabaduse olukord Eestis on taasiseseisvumisest saadik olnud kaunis hea, kuigi ka\u0308esoleva aasta jooksul on esinenud mitmeid va\u0308ljakutseid ja poliitilist survet meediale, kirjutab Katrin Nyman-Metcalf."}, {"text_idx": "#000005", "text": "So\u0303navabadus on sa\u0308testatud Euroopa inimo\u0303iguste ja po\u0303hivabaduste konventsiooni (EIO\u0303K) 10. artiklis ning Eesti Vabariigi po\u0303hiseaduse (PS) paragrahvides 44\u201346. So\u0303navabadus on oluline nii iseseisvalt kui ka teiste vabaduse teostamise ja demokraatia toimimise eeldusena. See sisaldab vabadust va\u0308ljendada mo\u0303tteid ja levitada eri viisil informatsiooni ning o\u0303igust teavet saada."}, {"text_idx": "#000006", "text": "So\u0303navabadusega on seotud meediat puudutavad seadused, ligipa\u0308a\u0308s teabele ja andmekaitse. So\u0303navabadust saab teatud olukordades ja teatud tingimustel piirata teiste o\u0303iguste (na\u0308iteks privaatsuse ja sellega seotud andmekaitse) kaitseks, julgeolekukaalutlustel, vihako\u0303ne piiramiseks vo\u0303i muudel po\u0303hjustel nagu ringha\u0308a\u0308lingu litsentseerimine ja muu kommunikatsioonitehnoloogia regulatsioon."}, {"text_idx": "#000007", "text": "So\u0303navabaduse olukord Eestis on taasiseseisvumisest saadik olnud kaunis hea. Olukord pu\u0308sib u\u0308ldiselt hea, kuigi ka\u0308esoleva aasta jooksul \u2013 peale seda, kui ametisse asus uus valitsus, milles osalevad erakonnad on avaldanud kahtlust na\u0308iteks ajakirjandusvabaduse vo\u0303i inimo\u0303iguste universaalsuse suhtes \u2013 on esinenud mitmeid va\u0308ljakutseid ja poliitilist survet meediale."}, {"text_idx": "#000008", "text": "Siiamaani on meedia suuremalt osalt suutnud survele vastu seista ja otseseid so\u0303navabaduse piiranguid ei ole esinenud."}, {"text_idx": "#000009", "text": "Esimest korda pika aja jooksul avaldas rahvusvaheline meediaorganisatsioon Reporters without Borders (RSF; Piirideta reporterid) 2019. aasta juulis hoiatuse eesti meedia olukorra suhtes."}, {"text_idx": "#000010", "text": "RSF juhtis 2019. aasta 2. juulil avaldatud pressiteates1 ta\u0308helepanu sellele, et u\u0308he juhtiva meediagrupi omanik, kes on ka Isamaa liige, oli sekkunud ajalehe \u2013 Postimehe \u2013 toimetusse. Ta oli isiklikult valinud juhtivaid to\u0308o\u0308tajaid ning muul viisil ma\u0308rgatavalt toetanud konservatiivset maailmavaadet lehe sisu ning su\u0308mboolika kaudu. Na\u0308iteks on ajalehe nime all on nu\u0308u\u0308d tekst \"Seisame Eesti rahvuse, keele ja kultuuri sa\u0308ilimise eest la\u0308bi aegade\"."}, {"text_idx": "#000011", "text": "Lisaks on Postimees loonud \"Meie Eesti\" nime all leheosa, mille suhtes on ebaselge, mis ulatuses on tegemist erapooletu ajakirjandusega ja mis ulatuses arvamuslugude vo\u0303i tellitud sisuga."}, {"text_idx": "#000012", "text": "Pressino\u0303ukogu on u\u0308he selle pealkirja all avaldatud artikli kohta maininud, et artiklis on segamini autori oletused ja uudised ilma, et autor eristab, millised on tema arvamused ja oletused ning millised on teiste asutuste (sel juhul sotsiaalministeeriumi) ametlikud seisukohad.2"}, {"text_idx": "#000013", "text": "Leheosa erapooletuse puudumist on ka laiemalt avalikus arutelus taunitud. Umbes samaaegselt nende su\u0308ndmustega lahkusid mitmed toimetajad Postimehest, mida lehe poolt ku\u0308ll seletati loomuliku arenguga, aga mida mitme vaatleja poolt to\u0303lgendatakse kui rahulolematust poliitilise suunaga."}, {"text_idx": "#000014", "text": "Samas pu\u0308sib Eesti meediamaastik va\u0308ikese riigi kohta siiski kaunis mitmekesine, na\u0308iteks ta\u0308nu sellele, et tarbitakse palju internetimeediat ja ka va\u0308lismaa meediat.3 U\u0308ldiselt on meediasektor avatud, mis ka ta\u0308hendab, et seda saab a\u0308ra kasutada, mida na\u0308iteks tuleb ette vene meedia kaudu levitava propaganda na\u0308ol."}, {"text_idx": "#000015", "text": "Selles osas ei ole olulisi muudatusi toimunud, kuid valitsuse va\u0308ljau\u0308tlemised ta\u0308hendavad, et vo\u0303ib tunnistada olukorra halvenemist mingil ma\u0308a\u0308ral, kuna varem va\u0308ljendatud kavatsused teatud seadusemuudatuste suhtes on tagasi vo\u0303etud. See kehtib vihako\u0303ne kriminaliseerimise kohta."}, {"text_idx": "#000016", "text": "2019. aasta veebruaris eemaldas justiitsministeerium viited kavatsusele u\u0308le vaadata vajadus vihako\u0303ne kriminaliseerida, sellega avalikult tagasi lu\u0308kates Euroopa Komisjoni ettepaneku, et ko\u0303ik liikmesriigid peaksid kaaluma internetis leviva vihako\u0303ne kriminaliseerimist.4 Uus valitsus ei ole teemaga tegelenud ja pigem ollakse kriminaliseerimise suhtes arutelus negatiivsed."}, {"text_idx": "#000017", "text": "Raportis ka\u0308sitletud perioodil vo\u0303eti vastu uus isikuandmete kaitse seadus,5 mis jo\u0303ustus 15. jaanuaril 2019. aastal ja mis tegeleb nende asjadega, mis EL-i mais 2018. aastal jo\u0303ustunud andmekaitsema\u0308a\u0308ruse (2016/679) alusel kuuluvad siseriikliku seadusandluse alla."}, {"text_idx": "#000018", "text": "Siia kuulub na\u0308iteks isikuandmete to\u0308o\u0308tlemine ajakirjanduslikul eesma\u0308rgil, mis on lubatud andmesubjekti no\u0303usolekuta, kui selleks on avalik huvi ja see on koosko\u0303las ajakirjanduseetika po\u0303himo\u0303tetega.6"}, {"text_idx": "#000019", "text": "Isikuandmete avalikustamine ei tohi u\u0308lema\u0308a\u0308ra kahjustada andmesubjekti o\u0303igusi.7 Avaliku teabe seaduses tehti 2018. aastal muudatusi na\u0308iteks veebilehe ja mobiilirakenduse pidamise no\u0303uete sa\u0308tetes, peamiselt selles, et asutused peavad ka mobiilrakendustes teavet avalikustama.8"}, {"text_idx": "#000020", "text": "Raportis ka\u0308sitletud perioodil so\u0303navabadusega seotud Riigikohtu otsused on seotud suhtega andmete ka\u0308ttesaadavuse ja isikuandmete kaitse vahel. Riigikohtu tsiviilkolleegium selgitas 13. ma\u0308rtsil 2019. aastal tehtud otsuses9 andmekaitse ja teabe ka\u0308ttesaadavuse vahekorda pankade ja makseha\u0308ireregistrite pidajatega seoses.10"}, {"text_idx": "#000021", "text": "Kohus ro\u0303hutas, et ka o\u0303igete andmete avalikustamine makseha\u0308ireregistri pidaja koduleheku\u0308ljel vo\u0303ib olla o\u0303igusvastane, kui isikuandmete kaitse sa\u0308tteid ei ole ja\u0308rgitud, na\u0308iteks kuna u\u0308lema\u0308a\u0308ra kahjustatakse andmesubjekti o\u0303igustatud huve ebaoluliste vo\u0303i asjasse mittepuutuvate andmete avalikustamise kaudu."}, {"text_idx": "#000023", "text": "Riigikohtu halduskolleegiumi 2018. aasta 17. oktoobri otsuses11 mainis kohus, et avaliku teabe seadus kohustab kohalikku omavalitsust teabeno\u0303ude saamisel (kuid mitte aktiivse avalikustamiskohustusena) andma andmeid kohaliku omavalitsuse to\u0308o\u0308tajate tasu kohta isikustatud kujul."}, {"text_idx": "#000025", "text": "Tuleb kaaluda kahte po\u0303hio\u0303igust, mis on vastandlikud: o\u0303igust saada teavet kohalikult omavalitsuselt tema tegevuse kohta (PS \u00a7 44 lg 2) ja kohaliku omavalitsuse to\u0308o\u0308tajate o\u0303igust eraelu puutumatusele (PS \u00a7 26). Eri to\u0303lgendusvo\u0303imaluste korral tuleb eelistada seda, mis tagab po\u0303hiseaduslike va\u0308a\u0308rtuste ko\u0303ige suurema kaitse."}, {"text_idx": "#000027", "text": "Kohus ma\u0308rgib, et \"avatud u\u0308hiskonnas on avalike rahaliste vahendite va\u0308a\u0308rkasutuse ennetamisel oluline osa ka avalikkusel, sh ajakirjandusel, mida avaliku vo\u0303imu enda tehtav kontroll ei saa ega suuda ta\u0308ielikult asendada. Nii on teabe avalikkusel oluline roll vo\u0303imalike rikkumiste toimepanemisest heidutamisel ja nende ennetamisel. Kui avaliku vo\u0303imu kontroll piirdub enamasti o\u0303iguspa\u0308rasusele hinnangu andmisega, siis avalikkus juhib ta\u0308helepanu ka eetilistele ku\u0308sitavustele.\"12"}, {"text_idx": "#000028", "text": "Kolmas kaasus, mida mainin, on halduskolleegiumi 2018. aasta 22. mail tehtud otsus13 PS \u00a7 44 lg-s 3 sa\u0308testatud po\u0303hio\u0303iguse kohta, et isikul on o\u0303igus tutvuda tema kohta riigiasutustes ja kohalikes omavalitsustes hoitavate andmetega."}, {"text_idx": "#000029", "text": "Kohus selgitab, et o\u0303igus laieneb ka suhtele avaliku u\u0308lesande ta\u0308itjaga ja so\u0303ltumata sellest, kuidas isik sai andmeto\u0308o\u0308tlusest teada vo\u0303i kui ta ei olegi sellest teadlik, aga soovib mingil po\u0303hjusel teada, kas ja milliseid tema isikuandmeid haldusorgan to\u0308o\u0308tleb. O\u0303igusi saab piirata isikuandmete kaitse seaduse, eriseaduste vo\u0303i Euroopa Liidu otsekohalduvate o\u0303igusaktide alusel."}, {"text_idx": "#000030", "text": "17. oktoobril 2017. aastal tegi Euroopa Kohus otsuse Riigikohtu poolt tehtud eelotsusetaotluses, mis ka\u0308sitles ku\u0308simust, kas va\u0308idetavalt laimava internetisisu kohta saab teha kohtule kaebusi igas riigis, kus sisu ka\u0308ttesaadav on.14 Euroopa Kohus vastas, et ei saa, vaid no\u0303ude tekitatud kahju osas saab esitada selle liikmesriigi kohtule, kus on tema huvide kese vo\u0303i teatud olukordades, kui kahju on tekkinud mujal, ka selles riigis, kus kahju tekkis.15"}, {"text_idx": "#000031", "text": "Lisaks seadustele ja kohtusu\u0308steemile on Eestis eneseregulatsioonil po\u0303hinev su\u0308steem. Kaebusi saab esitada Avaliku So\u0303na No\u0303ukogule vo\u0303i Pressino\u0303ukogule, lisaks ka Rahvusringha\u0308a\u0308lingu suhtes nende ajakirjanduseetika no\u0303unikule. Tru\u0308kimeediale lisaks osalevad su\u0308steemis ka mo\u0303ned ringha\u0308a\u0308lingu kanalid ning internetimeedia (Delfi)."}, {"text_idx": "#000032", "text": "Pressino\u0303ukogu kaebuste arv pu\u0308sib aastast aastasse kaunis sarnane. 2018. aastal tehti 84 kaebust ja 81 otsust (2017. aastal vastavalt 87 ja 64). 2018. aastal oli 59 o\u0303igeksmo\u0303istvat ja 22 taunivat otsust, 2017. aastal o\u0303igeksmo\u0303istvat 34 ja 30 taunivat otsust.16 Avaliku So\u0303na No\u0303ukogu tegeleb meedia eetiliste ku\u0308simustega. Aastal 2018 oli Avaliku So\u0303na No\u0303ukogus kaebusi 19 \u2013 vabastavaid otsuseid 4 ja taunivaid 1.17"}, {"text_idx": "#000033", "text": "Kaebuste arv oli madalam, kui eelnevatel aastatel (va\u0308lja arvatud 2014. aasta). U\u0308ldiselt on inimesed teadlikud eneseregulatsiooni olemasolust, kaebusi esitada ei ole keeruline ja organid tegelevad nendele esitatud juhtumitega ettena\u0308htud viisil."}, {"text_idx": "#000034", "text": "Eesti seadusandlus ning eneseregulatsioon on Euroopas kehtivate reeglitega koosko\u0303las. Eestile omase hea tavana vo\u0303ib ja\u0308tkuvalt mainida ko\u0303rgel tasemel ja ha\u0308sti toimivat e-riiki. Na\u0308iteks on e-riigi abil hea ligipa\u0308a\u0308s teabele."}, {"text_idx": "#000035", "text": "Eesti on aktiivne interneti eneseregulatsiooni alal, osaledes Freedom Online Coalitionis,18 mille eesma\u0308rgiks on luua reegleid, mis kaitsevad internetivabadust, samas olles teadlik, et sellega vo\u0303ivad kaasneda ka ohud."}, {"text_idx": "#000036", "text": "Periood alates aprillist 2019. aastal, millal astus ametisse uus valitsus, on toonud kaasa mitmeid va\u0308ljakutseid so\u0303navabadusele ja meediavabadusele. Na\u0308iteks on eri viisidel ru\u0308nnatud Eesti Rahvusringha\u0308a\u0308lingut (ERR), mille olemasolu on Euroopa o\u0303igusriikides oluline osa so\u0303ltumatust meediamaastikust, ja on seda olnud ka Eestis."}, {"text_idx": "#000037", "text": "2019. aasta juunis tuli siseminister va\u0308lja mo\u0303ttega raha kokkuhoiuks osaliselt erastada ERR-i.19 2019. aasta ma\u0308rtsis va\u0308ljendas EKRE aseesimees ja partei esindaja ERR-i no\u0303ukogus (hilisem majandusminister), et \"kallutatud\" ajakirjanikke ERR-is tuleks karistada ja eetrist maha vo\u0303tta.20"}, {"text_idx": "#000038", "text": "Raportis ka\u0308sitletaval perioodil on palju ta\u0308helepanu saanud tuntud ajakirjanike lahkumine erinevate meediava\u0308ljaannete juurest, va\u0308idetavalt poliitilise surve to\u0303ttu. 2019. aasta aprillis lahkus Vilja Kiisler Postimehest, kui peatoimetaja avaldas erimeelsust tema EKRE-t ka\u0308sitleva artikli suhtes."}, {"text_idx": "#000039", "text": "Samal kuul teatas Ahto Lobjakas, kes oli kaua olnud saatejuht Eesti Rahvusringha\u0308a\u0308lingu Raadio 2-s, et temale anti valida enesetsentsuuri vo\u0303i lahkumise vahel, kuna tema kriitika valitsuskoalitsiooni aadressil olla liiga terav."}, {"text_idx": "#000040", "text": "Ka ka\u0308esoleval perioodil on u\u0308hiskonnas vastuolulistel teemadel (nagu kooseluseadus ja pagulased) esinenud emotsionaalseid ja teravaid debatte (eriti interneti kommentaarides), mis po\u0308o\u0308ravad ta\u0308helepanu so\u0303navabaduse vo\u0303imalikele negatiivsetele tagaja\u0308rgedele."}, {"text_idx": "#000041", "text": "Kuigi mitmed meediava\u0308ljaanded on loonud su\u0308steeme ebasobivate kommentaaride mahavo\u0303tmiseks ning u\u0308ritavad suhtluskultuuri parandada, on see siiski tihti ebapiisav."}, {"text_idx": "#000042", "text": "So\u0303navabadus ta\u0308hendab ka vabadust va\u0308ljendada negatiivset ja isegi teatud ma\u0308a\u0308ral u\u0308hiskonda lo\u0303hestavat infot, kui see ei u\u0308leta piiri ja muutu vaenu ja va\u0308givalla o\u0303hutamiseks."}, {"text_idx": "#000043", "text": "\"So\u0303navabadus toimib siis, kui on vo\u0303imalik igasuguseid vaatevinkleid avaldada ja arutada.\""}, {"text_idx": "#000044", "text": "Oleme ka varasemates raportides maininud, et so\u0303navabadus toimib siis, kui on vo\u0303imalik igasuguseid vaatevinkleid avaldada ja arutada. Kahjuks ta\u0308hendab tihti puudulik suhtluskultuur, mida Eestis on ma\u0308rgata va\u0308hemalt sotsiaalmeedias, et inimesed vo\u0303ivad avalikust rollist hoiduda. Kahjuks ei ole selles vallas erilisi edusamme na\u0308ha."}, {"text_idx": "#000045", "text": "Valitsusparteide inimo\u0303igusevastased va\u0308ljau\u0308tlemised ning erinevate o\u0303iguste eiramine on loonud murettekitava olukorra, mis teatud ma\u0308a\u0308ral on analoogne sellega, mida vo\u0303ib na\u0308ha sellistes riikides nagu Ungari ja Poola, kus ja\u0308rk-ja\u0308rgult on o\u0303o\u0303nestatud o\u0303igusriiki."}, {"text_idx": "#000046", "text": "See on olnud eriti edukas Ungaris, kus puudub oluline iseseisev meedia ja kus erinevalt Eestist tarbitakse va\u0308hese keeleoskuse pa\u0308rast va\u0308lismeediat va\u0308he.21"}, {"text_idx": "#000047", "text": "Siiamaani on Eestis pu\u0308sinud kaunis elav debatt. Kodanikuu\u0308hiskond on mobiliseerinud ja korraldanud inimo\u0303iguste heaks mitmeid meeleavaldusi, mida meedia on piisavalt kajastanud."}, {"text_idx": "#000048", "text": "So\u0303navabaduse alal on ko\u0303ige huvitavamad juhtumid sel perioodil olnud seotud va\u0308idetava poliitilise survega ajakirjanikele, u\u0308ritades panna neid kasutama enesetsentsuuri valitsusevastase kriitika suhtes. Tuntumad na\u0308ited sellest on eelpoolmainitud Vilja Kiisler ja Ahto Lobjakas."}, {"text_idx": "#000049", "text": "Enesetsensuuri on alati raske objektiivselt hinnata, kuna need, kes teostavad poliitilist survet tavaliselt seda ei tunnista, vaid tuuakse esile muid po\u0303hjuseid, miks ajakirjanikud lahkuvad vo\u0303i neid ko\u0303rvaldatakse."}, {"text_idx": "#000050", "text": "Samas on raske teada, ta\u0308pselt miks ja mis ulatuses ajakirjanik tunneb survet ja kui po\u0303hjendatud tema hirm on. See aga ei ta\u0308henda, et ei peaks juhtima ta\u0308helepanu enesetsensuuri ohule, kuna see on va\u0308ga oluline tegur meediamaastiku va\u0308hem avatuks muutmisel."}, {"text_idx": "#000051", "text": "Nii Vilja Kiisleri kui ka Ahto Lobjakase juhtumitel on mitmeid enesetsensuurile tu\u0308u\u0308pilisi jooni. Kiisler u\u0308tles, et ta otsustas lahkuda Postimehest, kuna tal oli ajakirjandus- ja arvamusvabadusest po\u0303himo\u0303tteliselt erinev arusaam kui lehe peatoimetajal ja et see tuli esile eriti tema EKRE-kriitilise arvamusartikliga seoses. Peatoimetaja tunnistas, et oli erimeelsusi, aga et need olid stiiliku\u0308simused ja mingit survet ei olnud.22"}, {"text_idx": "#000052", "text": "Ahto Lobjakas on ise toonitanud, et teda ei vallandatud, vaid anti valida enesetsensuuri ja lahkumise vahel. Tema va\u0308itis, et peale uue valitsuse loomist tulid temale signaalid, et kriitika loodava koalitsiooni aadressil oli liiga terav ja et ta pu\u0308u\u0308dis lubamatult mo\u0303jutada poliitikat. Lobjakas u\u0308tleb, et kritiseeriti tema so\u0303navalikut ja soovitati olla va\u0308hem otsekohene. Soovitati ka, et ta vo\u0303iks vaimse tervise huvides aega maha vo\u0303tta.23"}, {"text_idx": "#000053", "text": "Mo\u0303lema juhtumi suhtes on nii, nagu enesetsensuuri puhul tavaks on, et ajakirjanike to\u0308o\u0308kohtadelt lahkumist saab seletada muude asjaolude kui poliitiliselt tingitud survega, aga samas ei saa ka to\u0303estada, et sellist survet ei ole olnud."}, {"text_idx": "#000054", "text": "Positiivne on, et mo\u0303lemad ajakirjanikud ja\u0308tkavad to\u0308o\u0308d teistes meediava\u0308ljaannetes, mis na\u0308itab, et siiamaani on Eesti meediamaastik siiski ja\u0308tkuvalt u\u0308sna vaba."}, {"text_idx": "#000055", "text": "Kordame varem tehtud soovitust u\u0308le vaadata vihako\u0303net puudutavad seadused ning vo\u0303tta menetlusse vajalikud seadusemuudatused.Valitsuse liikmed peaks avalikult toetama so\u0303navabadust ning vaba meediat, kui olulisi o\u0303igusriigi komponente, olenemata sellest, kas meediava\u0308ljaanded toetavad nende poliitilisi vaateid vo\u0303i mitte."}, {"text_idx": "#000057", "text": "USA avaldas muret vaba meedia olukorra pa\u0308rast Ungaris"}, {"text_idx": "#000058", "text": "Ajakirjanduso\u0303ppejo\u0303ud: poliitiline ideoloogia on bakalaureuseto\u0308o\u0308 lugeja silmis"}, {"text_idx": "#000059", "text": "Peeter Espak: bakalaureuseto\u0308o\u0308 kui ideoloogiline malakas"}, {"text_idx": "#000060", "text": "Hans Va\u0308re: ajakirjanduse jaoks on vale pool vale pool"}, {"text_idx": "#000061", "text": "U\u0308lo Mattheus: globalism on saatanast?"}, {"text_idx": "#000062", "text": "Peet Kask: populistliku paremradikaalsuse olemus ja ka\u0308eka\u0308ik"}, {"text_idx": "#000063", "text": "To\u0303nis Saarts: erakondadeta demokraatia vo\u0303imalikkusest"}, {"text_idx": "#000067", "text": "Kari Ka\u0308sper: ru\u0308nnakud inimo\u0303iguste kaitsjate vastu on murettekitav na\u0308htus"}, {"text_idx": "#000068", "text": "Urmas Viilma: ajast, mida arukalt ei kasutata, saab ajapru\u0308gi"}, {"text_idx": "#000069", "text": "Kadastik: Linnama\u0308ele, meediale ja riigile oleks parem, kui ta poleks meediaga seotud"}, {"text_idx": "#000070", "text": "Peeter Helme: Eesti ajakirjanduse vabadusest"}, {"text_idx": "#000072", "text": "Kersti Kaljulaid: vaba ajakirjanduse suurim va\u0308a\u0308rtus on selles, et see on vaba"}, {"text_idx": "#000074", "text": "Kersti Kaljulaid: mind paneb muretsema see, mis on silmapiiri taga"}, {"text_idx": "#000075", "text": "Liia Ha\u0308nni: kas president tohib olla murelik?"}, {"text_idx": "#000076", "text": "Mart Kadastik: kohting musta lesega"}, {"text_idx": "#000077", "text": "Varro Vooglaid: advokaatidest va\u0308ljapressijad tuleb korrale kutsuda"}, {"text_idx": "#000078", "text": "Hussar: so\u0303navabaduse ja so\u0303na vastutusega on Euroopas asjad halvasti"}, {"text_idx": "#000079", "text": "Helen Tammema\u0308e: olukorrast ajakirjanduses tegelikult"}, {"text_idx": "#000080", "text": "Ilmar Raag: ainuu\u0308ksi hirmu fooni loomine kahjustab so\u0303navabaduse o\u0303hkkonda"}, {"text_idx": "#000081", "text": "Rain Kooli: ajakirjandusvabadus pole kuhugi kadunud, aga selle maine sai mo\u0303lgi"}, {"text_idx": "#000083", "text": "Martin Helme soovib ERR-i no\u0303ukogult \"karistamist\""}, {"text_idx": "#000087", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000088", "text": "Kati Ku\u0308mnik: kas lapse kasvatamine on tervistkahjustav to\u0308o\u0308?"}, {"text_idx": "#000089", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000090", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000093", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000097", "text": "Simple Sessioni rulakvalifikatsiooni vo\u0303itis alles 13-aastane imelaps"}, {"text_idx": "#000100", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}, {"text_idx": "#000101", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000102", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}, {"text_idx": "#000106", "text": "Teadlased on eri meelt, kas La\u0308a\u0308nemerest vana so\u0303jamoona va\u0308ljatoomine on ohutu"}, {"text_idx": "#000107", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]